CELEX: 62019TB0326
Language: hu
Date: 2020-02-12 00:00:00
Title: T-326/19. R. sz. ügy: A Törvényszék elnökének 2020. február 12-i végzése – Gerber kontra Parlament és Tanács („Ideiglenes intézkedés iránti kérelem – Az Európai Unió vámterülete – (EU) 2019/474 rendelet – (EU) 2019/475 irányelv – Campione d'Italia település és a Luganói-tó olasz vizeinek belefoglalása – Ideiglenes intézkedések iránti kérelem – Az alapkereset nyilvánvaló elfogadhatatlansága – Elfogadhatatlanság”)

27.4.2020   
            
            
               HU
            
            
               Az Európai Unió Hivatalos Lapja
            
            
               C 137/49
            
         
      A Törvényszék elnökének 2020. február 12-i végzése – Gerber kontra Parlament és Tanács
      (T-326/19. R. sz. ügy)
      („Ideiglenes intézkedés iránti kérelem - Az Európai Unió vámterülete - (EU) 2019/474 rendelet - (EU) 2019/475 irányelv - Campione d'Italia település és a Luganói-tó olasz vizeinek belefoglalása - Ideiglenes intézkedések iránti kérelem - Az alapkereset nyilvánvaló elfogadhatatlansága - Elfogadhatatlanság”)
      (2020/C 137/77)
      Az eljárás nyelve: olasz
      
         Felek
      
      
         Felperes: Tibor Gerber (Campione d’Italia, Olaszország) (képviselő: N. Amadei ügyvéd)
      
         Alperesek: Európai Parlament (képviselők: L. Visaggio és C. Biz meghatalmazottak) és az Európai Unió Tanácsa (képviselők: A. Lo Monaco és E. Ambrosini meghatalmazottak)
      
         Az ügy tárgya
      
      Egyrészt az Uniós Vámkódex létrehozásáról szóló 952/2013/EU rendelet módosításáról szóló, 2019. március 19-i (EU) 2019/474 európai parlamenti és tanácsi rendelet (HL 2019. L 83., 38. o.), másrészt pedig a 2006/112/EK és a 2008/118/EK irányelvnek az olasz Campione d'Italia településnek és a Luganói-tó olaszországi vizeinek az Unió vámterületébe, valamint a 2008/118/EK irányelv területi hatálya alá történő bevonása érdekében történő módosításáról szóló, 2019. február 18-i (EU) 2019/475 tanácsi irányelv (HL 2019. L 83, 42. o.) végrehajtásának a felfüggesztése iránt az EUMSZ 278. cikk alapján benyújtott kérelem.
      
         A végzés rendelkező része
      
      
                  1)
               
               
                  A Törvényszék elnöke az ideiglenes intézkedés iránti kérelmet elutasítja.
               
            
                  2)
               
               
                  A Törvényszék elnöke a költségekről jelenleg nem határoz.